На основу члана 15. Закона о Управи за индиректно опорезивање (''Службени гласник БиХ", број 89/05) и члана 61. став (2) Закона о управи ("Службени гласник БиХ", бр. 32/02, 102/09 и 72/17), директор Управе за индиректно опорезивање одређује

**ОПШТЕ УСЛОВЕ**

**ЗА ЕЛЕКТРОНСКО ПОСЛОВАЊЕ СА**

**УПРАВОМ ЗА ИНДИРЕКТНО ОПОРЕЗИВАЊЕ**

Услови који се захтијевају за коришћење електронског пословања са Управом за индиректно опорезивање (у даљем тексту: УИО), а у вези са примјеном Закона о електронском потпису (''Службени гласник БиХ", број 91/06) и Закона о електронском документу (''Службени гласник БиХ", број 58/14), су:

1. **КВАЛИФИКОВАНА ЕЛЕКТРОНСКА ПОТВРДА**

Поруке које се, коришћењем система за електронску размјену података, размјењују са УИО за електронске услуге које УИО пружа обвезницима индиректних пореза у оквиру пословних процеса из њене надлежности, морају бити потписане квалификованим електронским потписом.

За ову сврху, могу се користити квалификоване електронске потврде издате у складу са еIDAS Уредбом ЕУ број 910/2014 од стране Овјериоца УИО и других овјерилаца уписаних у евиденцију овјерилаца код Канцеларије за надзор и акредитацију овјерилаца при Министарству комуникација и транспорта Босне и Херцеговине, уколико су компатибилне са софтвером који УИО користи у оквиру електронског пословања.

1. **УГОВОР О КОРИШЋЕЊУ ЕЛЕКТРОНСКОГ ПОСЛОВАЊА**

За омогућавање електронског пословања коришћењем квалификоване електронске потврде закључује се [уговор са УИО](https://www.carina.rs/cyr/Servisi/Dokumenti%20za%20ePoslovanje/Ugovor1.doc), којим се регулишу права, обавезе и одговорност лица које жели да користи електронско пословање са УИО и УИО.

Уговор се закључује у писаној форми и корисник га својеручно потписује.

1. **ЗАСТУПНИК ЗА РЕГУЛИСАЊЕ ЕЛЕКТРОНСКОГ ПОСЛОВАЊА И ЗАСТУПНИК**

Корисник може, али није обавезан, пријавити и одјавити заступника за регулисање е-пословање са УИО и заступника.

1. **ПРИМЈЕНА ОПШТИХ УСЛОВА**

Ови општи услови примјењују се од наредног дана од дана доношења и објављују се на службеној интернет страници УИО.

Почетком примјене ових општих услова престају са примјеном Општи услови за електронско пословање са Управом за индиректно опорезивање број 01-02-2-160-13/21 од 18.05.2021. године.

**Д И Р Е К Т О Р**

Број: 01-\_\_\_\_\_\_\_\_\_\_\_\_\_\_\_\_ /23

Бања Лука, \_\_\_\_\_ 2023. године **Др МИРО ЏАКУЛА**